Diari Oficial de la Generalitat Valenciana


Sumari del DOGV 7977, del 10-02-2017 (2017/935)

Licitació per a l'explotació de serveis de temporada. Taquilles de seguretat platja Centre.
-------------------------------------------------------------------------------------------

### Dades del document

Número de DOGV
:   7977

Data del DOGV
:   10-02-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/935


Data del document
:   03-02-2017

Organisme emissor
:   Ajuntament de la Vila Joiosa

Tipus de document
:   Anunci

Descriptors 

:   * Vila Joiosa, la
    * contracte administratiu

Licitació per a l'explotació de serveis de temporada. Taquilles de seguretat platja Centre. [2017/935]  
1. Entitat adjudicadora  
a) Organisme: Ajuntament de la Vila Joiosa. Carrer Major, 14, primera planta. Telèfon: 874 448 110.  
b) Dependència que tramita l'expedient: Secretaria.  
  
2. Objecte  
És objecte de licitació l'adjudicació de l'autorització per a l'explotació dels serveis de temporada següents:  
  
Situació Servei  
Platja Centre Tres instal·lacions de taquilles de seguretat  
  
  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
  
4. Criteris d'adjudicació  
Els criteris per a la selecció de les ofertes són els següents:  
A) Criteris que depenen d'un juí de valor: projecte d'explotació de 0 fins a 49 punts.  
El projecte d'explotació haurà de contindre una memòria comprensiva dels aspectes assenyalats en els plecs de prescripcions tècniques, així com les característiques tècniques bàsiques de les instal·lacions.  
La valoració del projecte serà realitzada per la taula amb l'assessorament tècnic necessari. La puntuació serà atorgada motivadament entaulant a aquest efecte comparativa entre els projectes presentats i atorgant major puntuació al que resulte més coincident amb les necessitats de l'explotació d'acord amb les prescripcions previstes en el plec tècnic i d'acord amb la finalitat d'explotació de serveis en platges que resulte més coincident amb la promoció comercial i turística de la zona.  
  
B) Criteris a valorar per aplicació de fórmules: de 0 fins a 51 punts.  
  
1. El major cànon oferit per l'autorització de la instal·lació. Fins a 36 punts.  
El cànon mínim per a l'autorització de les instal·lacions de temporada és el que es detalla en el quadre següent:  
  
Situació Servei Cànon ?/temporada  
Platja Centre Tres instal·lacions taquilles de seguretat 0  
  
  
Serà aplicada una regla de tres per a la valoració del criteri del preu, i s'atorgarà la màxima puntuació (36 punts) a la proposta que oferisca el preu més elevat respecte del de licitació.  
A major oferta (valor en euros) - 36 punts  
Oferta n (valor en euros) - X punts  
X= (oferta n (valor en euros) \* 36) / major oferta (valor en euros).  
  
2. Preus de productes del servei: de 0 a 15 punts.  
El llistat de preus indicarà, en euros, el preu dels serveis l'explotació dels quala es pretén. Els preus ?per a poder entaular comparatives entre propostes- s'expressaran en euros, IVA inclòs/hora. S'aplicarà la fórmula anterior per a la seua valoració (sobre 15 punts).  
  
5. Mesa de contractació i assessors  
La composició de la mesa de contractació serà la següent:  
- President: l'alcalde.  
Suplent: Joan Lloret i Llinares.  
- Secretària titular: M. Raimunda Llinares Llinares.  
Suplent: M. Ángeles López Ruiz.  
- Vocals:  
Titular: Marta Sellés Senabre.  
Suplent: M.ª Ángeles Gualde Orozco.  
Titular: Pedro Alemany Pérez  
Suplent: Pascal Amigo Vleechauwer.  
Titular: Ana Llinares Calvo.  
Suplent: José C. Gil Piñar.  
Titular: el secretari general, Vicent Ferrer Mas.  
Suplent: el secretari en funcions, Juan Esquerdo García.  
Titular: la interventora municipal, Consuelo Ferrer Pellicer.  
Suplent: l'interventor en funcions, Juan Lloret Mauri.  
Assessors:  
Maite Soriano, tècnica de Comerç.  
Alicia Gomis, arquitecta tècnica municipal.  
  
6. Garantia  
Provisional: serà de 300 euros/lot.  
Definitiva: 5 % del preu d'adjudicació (referida a tot el temps de duració de l'autorització).  
  
7. Cànon de costes  
Prèviament a l'adjudicació haurà d'acreditar-se l'ingrés del cànon establit per l'autorització del Servei Provincial de Costes per a cada anualitat per l'import que determine l'autorització per a cada servei.  
  
  
8. Depòsit de medi ambient  
Prèviament a l'adjudicació haurà d'acreditar-se l'ingrés del depòsit exigit pel Ministeri de Medi Ambient i Medi Rural i Marí per al servei per a cada anualitat per l'import que així s'exigisca en l'autorització del Servei Provincial de Costes.  
  
9. Obtenció de documentació i informació  
a) Entitat: Ajuntament de la Vila Joiosa.  
b) Domicili: c/ Major, 14. CP 03542.  
c) Telèfon: 976 365 441.  
d) Fax: 536 587 921.  
e) Data límit d'obtenció d'informació: el plec de clàusules administratives particulars estarà a disposició, per a la seua consulta, durant tot el termini establit per a la presentació de sol·licituds.  
  
10. Presentació de proposicions  
a) En el termini de huit dies hàbils des de la publicació de l'anunci de convocatòria de la licitació en el Diari Oficial de la Generalitat Valenciana es podran presentar les proposicions en el Departament de Contractació de 09.00 a 13.00 hores, de dilluns a divendres. Si l'últim dia del termini de presentació de proposicions és dissabte, diumenge o inhàbil a efectes administratius, s'entendrà prorrogat el termini fins a l'endemà hàbil que no siga dissabte.  
b) Documentació a presentar: la que s'especifica en el plec de clàusules administratives particulars i el de prescripcions tècniques.  
c) Lloc de presentació: les proposicions es presentaran en la Secretaria Municipal, Negociat de Contractació, situat en el carrer Major, número 14, primera planta.  
  
11. Obertura de les ofertes  
Conclòs el termini de presentació de les ofertes, la mesa de contractació procedirà a l'obertura dels sobres.  
  
La Vila Joiosa, 3 de febrer de 2017.- L'alcalde: Andrés Verdú Reos..